Diari Oficial de la Generalitat Valenciana


Sumari del DOGV 4026, del 21-06-2001 (2001/6051)

Informació pública de l'aprovació del pla parcial de millora del sector del Parc de Carcaixent.
-----------------------------------------------------------------------------------------------

### Dades del document

Número de DOGV
:   4026

Data del DOGV
:   21-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6051


Organisme emissor
:   Ajuntament de Carcaixent

Tipus de document
:   Anunci

Informació pública de l'aprovació del pla parcial de millora del sector del Parc de Carcaixent. [2001/X6051]
  
En relació amb el pla parcial de millora del sector Parc presentat per la mercantil Carcaixent Parc, SL, el ple de la Corporació, en la sessió del dia 22 de febrer de 2001, adoptà l'acord següent:
  
«Quart. Aprovació del pla parcial de millora del sector Parc
  
Es dona compte del pla parcial de millora del sector Parc presentat per la mercantil Carcaixent Parc, SL, amb qualitat d'agent urbanitzador de l'esmentat sector, la seua aprovació es proposa al ple de l'Ajuntament.
  
Finalitzada la deliberació, i
  
Atés que amb data de 29 de gener passat, s'ha expedit per la Conselleria d'Obres Públiques, Urbanisme i Transports la cèdula d'urbanització de l'esmentat pla parcial que modifica l'ordenació establida en el PGOU.
  
Atés que dintre del període d'exposició pública de l'esmentat pla parcial s'ha presentat una al·legació per part del senyor Francisco González Millán, en representació de la mercantil G.M. Kapital, SL.
  
Atés que s'han redactat informes jurídics i tècnics que obren al expedient de referència, en els que es proposa la desestimació de l'al·legació citada.
  
La Corporació, de conformitat amb el mateix, per unanimitat, acorda:
  
Primer
  
Desestimar l'al·legació presentada per la mercantil G.M. Kapital, SL, en els termes assenyalats a l'informe tècnic incorporat a l'expedient.
  
Segon
  
Aprovar definitivament el pla parcial de millora del sector Parc, presentat per la mercantil Carcaixent Parc, SL, amb la condició d'agent urbanitzador per al desenvolupament del sector Parc del PGOU, per comptar amb la cèdula d'urbanització emesa per la Conselleria d'Obres Públiques, Urbanisme i Transports.
  
Tercer
  
El conveni urbanístic a subscriure entre l'agent urbanitzador Carcaixent Parc, SL, i l'Ajuntament haurà d'assegurar els extrems següents:
  
Que la modificació del pla parcial no suposarà alteracions en el termini d'execució ni en l'equació de canvi.
  
Que dita modificació no suposarà increment en el cost de les obres d'urbanització. En tot cas, si, una vegada redactat el corresponent projecte d'urbanització, es produís qualsevol increment, aquest seria assumit per l'urbanitzador sense poder-lo repercutir a la resta dels propietaris.
  
Tampoc no podran incloure-s'hi en les càrregues repercutibles ni, en el seu cas, en el projecte de reparcelació, les possibles indemnitzacions per demolició de construccions o cessament d'activitat referides a la discoteca situada a la parcel·la cadastral 0530952.
  
Quart
  
Publicar l'acord d'aprovació, així com el contingut de les normes urbanístiques contingudes al mateix pla parcial, als efectes d'allò disposat a l'article 59 de la LRAU, en el Butlletí Oficial de la Província, Diari Oficial de la Generalitat Valenciana, i en un diari d'informació general de la Comunitat Valenciana».